CELEX: 42011D0327
Language: fi
Date: 2011-06-01 00:00:00
Title: 2011/327/EU: Jäsenvaltioiden hallitusten edustajien päätös, annettu 1 päivänä kesäkuuta 2011 , Euroopan unionin siviilikriisinhallintaoperaatioiden ja sotilasoperaatioiden asiakirjojen käsittelystä sekä päätöksen 2008/836 kumoamisesta

2.6.2011   
            
            
               FI
            
            
               Euroopan unionin virallinen lehti
            
            
               L 147/20
            
         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 1 päivänä kesäkuuta 2011,
   Euroopan unionin siviilikriisinhallintaoperaatioiden ja sotilasoperaatioiden asiakirjojen käsittelystä sekä päätöksen 2008/836 kumoamisesta
   (2011/327/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   katsovat seuraavaa:
   
               (1)
            
            
               EU:n siviilikriisinhallintatehtävien ja sotilasoperaatioiden asiakirjojen käsittelystä 29 päivänä lokakuuta 2008 tehdyssä jäsenvaltioiden hallitusten edustajien päätöksessä N:o 2008/836 (1) säädetään, että neuvoston pääsihteeristö arkistoi EU:n siviilikriisinhallintaoperaatioiden ja sotilasoperaatioiden asiakirjat, kun operaatiot päättyvät. EU:n kriisinhallintaoperaatioiden asiakirjoja on pidetty neuvoston hallussa olevina asiakirjoina sovellettaessa Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 (2) sekä Euroopan talousyhteisön ja Euroopan atomienergiayhteisön historiallisten arkistojen avaamisesta yleisölle 1 päivänä helmikuuta 1983 annettua neuvoston asetusta (ETY, Euratom) N:o 354/83 (3).
            
         
               (2)
            
            
               Euroopan ulkosuhdehallinnon, jäljempänä ’ulkosuhdehallinto’, organisaatiosta ja toiminnasta 26 päivänä heinäkuuta 2010 annetun neuvoston päätöksen N:o 2010/427/EU (4) 11 artiklan 2 kohdassa säädetään, että neuvoston pääsihteeristöstä ja komissiosta siirrettyjen yksiköiden asiaankuuluvat arkistot siirretään ulkosuhdehallintoon.
            
         
               (3)
            
            
               Johdonmukaisuuden vuoksi on tarpeen, että ulkosuhdehallinto arkistoi EU:n siviilikriisinhallintaoperaatioiden ja sotilasoperaatioiden asiakirjat, kun operaatiot päättyvät.
            
         
               (4)
            
            
               Päätöksen 2010/427/EU 10 artiklan mukaisesti ulkosuhdehallinnon olisi varmistettava, että jäsenvaltioiden tai muiden viranomaisten turvaluokitellut asiakirjat suojataan ulkosuhdehallinnon turvallisuussääntöjen mukaisesti.
            
         
               (5)
            
            
               EU:n siviilikriisinhallintaoperaatioiden ja sotilasoperaatioiden asiakirjat olisi säilytettävä erityisessä paikassa ulkosuhdehallinnon arkistossa. Näitä asiakirjoja käsittelevälle henkilöstölle olisi annettava tässä yhteydessä yhteistä turvallisuus- ja puolustuspolitiikkaa koskevia asiakirjoja ja turvaluokiteltujen tietojen käsittelyä koskevaa koulutusta.
            
         
               (6)
            
            
               Selkeyden vuoksi on aiheellista kumota päätös 2008/836,
            
         OVAT HYVÄKSYNEET TÄMÄN PÄÄTÖKSEN:
   1 artikla
   1.   Asetuksen (EY) N:o 1049/2001 sekä asetuksen (ETY, Euratom) N:o 354/83 soveltamiseksi ulkosuhdehallinto arkistoi neuvoston puitteissa toteutettavien jo päättyneiden, käynnissä olevien ja tulevien EU:n siviilikriisinhallintaoperaatioiden ja sotilasoperaatioiden asiakirjat, kun operaatiot päättyvät, ja niitä pidetään vastedes ulkosuhdehallinnon hallussa olevina asiakirjoina.
   2.   Edellä 1 kohdassa tarkoitettuja asiakirjoja eivät ole henkilöstöasioihin liittyvät asiakirjat, kolmansien osapuolten kanssa tehdyt sopimukset ja niihin liittyvät asiakirjat eivätkä väliaikaiset asiakirjat.
   3.   Jäsenvaltiot avustavat ulkosuhdehallintoa 1 kohdassa tarkoitettujen asiakirjojen kappaleiden saamisessa.
   2 artikla
   Kumotaan 26 päivänä lokakuuta 2008 tehty päätös 2008/836.
   3 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Sitä sovelletaan päivästä, jona Euroopan unionin neuvoston pääsihteeri ja Euroopan ulkosuhdehallinnon toimeenpaneva pääsihteeri sopivat siitä, että ulkosuhdehallinnolla on tarpeelliset toiminnalliset ja arkistointivalmiudet.
   
      Tehty Brysselissä 1 päivänä kesäkuuta 2011.
      
         
            Puheenjohtaja
         
         GYÖRKÖS P.
      
   
   
      (1)  EUVL L 299, 8.11.2008, s. 34.
   
      (2)  EYVL L 145, 31.5.2001, s. 43.
   
      (3)  EYVL L 43, 15.2.1983, s. 1.
   
      (4)  EUVL L 201, 3.8.2010, s. 30.